ഇവിടെ പരസ്യ ചുംബനത്തിന് നിരോധനം യുവതി യുവാക്കളുടെ സ്നേഹപ്രകടനങ്ങള് വിലക്കി മുംബൈയിലെ ഹൗസിങ് സൊസൈറ്റി റോഡില് എഴുതിയ ശേഷം കുറവുണ്ടെന്ന് പ്രദേശവാസികള് മുംബൈ: വഴിവക്കില് യുവതീയുവാക്കളുടെ പരസ്യമായ സ്നേഹപ്രകടനം ഒഴിവാക്കാന് നോ കിസ്സിങ് സോണ് ചുംബന നിരോധന സോണ് ഏര്പ്പെടുത്തി മുംബൈയിലെ സത്യം ശിവം സുന്ദരം സൊസൈറ്റിയിലെ കുടുംബങ്ങള്. ലോക്ഡൗണ് പ്രഖ്യാപിച്ച ശേഷവും യുവതീയുവാക്കള് ബൈക്കിലും കാറിലും ചേര്ന്നിരിക്കുന്ന സ്ഥിതി നേരിട്ടു കാണുന്ന സാഹചര്യത്തിലാണ് സൊസൈറ്റിയുടെ റോഡില് നോ കിസ്സിം സോണ് എന്ന് എഴുതി വെക്കുന്നതെന്ന് വീട്ടുകാര് പറയുന്നു. കോര്പ്പറേഷന് അധികൃതര്ക്കും പൊലീസിലും പരാതി നല്കിയെങ്കിലും കാര്യമായ ഫലം ഉണ്ടാകാതെ വന്നതോടെയാണ് പരസ്യമായ ചുംബനങ്ങള്ക്ക് വിലക്കുമായി പ്രദേശവാസികള് നേരിട്ട് രംഗത്തെത്തിയത്. റോഡില് വിലക്ക് അറിയിച്ച് എഴുതിയ ശേഷം യുവതീയുവാക്കളെ ഇവിടെ കണ്ടിട്ടില്ലെന്നാണ് ഒരു പ്രദേശവാസി പറയുന്നത്. പ്രണയത്തിനോ, അവര് ചുംബിക്കുന്നതിനോ എതിരല്ല, പക്ഷെ ഇതൊക്കെ വീട്ടിനകത്ത് ചെയ്തുകൂടെ എന്നാണ് സൊസൈറ്റിയിലെ വീട്ടുകാര് പറയുന്നതെന്ന് ഇന്ത്യ ടുഡേ റിപ്പോര്ട്ട് ചെയ്യുന്നു. ആദ്യം പ്രദേശത്തെ വീട്ടുകാര് യുവതീയുവാക്കള് സ്നേഹപ്രകടനങ്ങള് നടത്തുന്നതിന്റെ ചിത്രങ്ങളും വീഡിയോകളും എടുത്ത് ലോക്കല് കോര്പറേറ്റര്ക്ക് പരാതി നല്കിയെങ്കിലും ഒരു കാര്യവുമുണ്ടായില്ല. പിന്നീടാണ് കടുത്ത തീരുമാനത്തിലേക്ക് കടന്നത്. എന്നാല് ഈ തീരുമാനത്തിന്റെ അടിസ്ഥാനം മനസിലാകുന്നില്ലെന്നാണ് പേരു വെളിപ്പെടുത്താനാകാത്ത യുവതീ യുവാക്കള് പറഞ്ഞത്. ഇവിടെ പാര്ക്ക് ചെയ്യരുത്, ഇവിടെ തുപ്പരുത്, ഇവിടെ പുകവലിക്കരുത് തുടങ്ങിയ ബോര്ഡുകളൊക്കെ സാധാരണമാണ്. എന്നാല് ഇവിടെ ചുംബിക്കരുത് എന്ന് പറയുന്നത് ആദ്യമായി കാണുകയാണെന്നും ഈ ദമ്ബതികള് പറഞ്ഞു. Stories you may Like